Saichō (767-822), ka Tengyō Daishi, jaapani budismi *tendai koolkonna rajaja. Sündinud budistlikus perekonnas, hakkas ta juba 12-aastaselt mungaks ning sai 19-aastaselt täieliku pühitsuse. S. veetis aastaid erakluses *Kyōto lähedal Hiei mäel, kuhu rajas isikliku templi, millest hiljem sai tendai koolkonna keskus. Loonud head suhted keisri ja õukonnaga, rändas ta 804 Hiinasse, kus õppis *tiantai, kuid samuti *chan'i ja nn esoteerilise  budismi e hiina *tantrismi (hn mizong) õpetajate juures. Pärast Jaapanisse naasmist tema suhted õukonnaga jahe ...